paragraph_text: mini|desno|300px|Bizantske teme 1045. godine. Tema ili temat (grč. mn. θέματα, thémata; jedn. θέμα, théma, u lat. thema) je bila jedinica lokalne samouprave u Bizantu. Bila je vojno-upravne naravi. Postoji od 7. stoljeća. Uspostavljene su nakon muslimanskih osvajanja dijelova bizantskih zemalja. Sustavom tema zamijenjen je prijašnji sustav rimskih provincija koji su bili uspostavili Dioklecijan i Konstantin Veliki. Izvorno su teme stvorene u krajevima gdje su se ulogorile poljske postrojbe Istočne Rimske vojske. Imena su odgovarala vojnim postrojbama koje su postojale u tim krajevima.